Diari Oficial de la Generalitat Valenciana


Sumari del DOGV 5018, del 01-06-2005 (2005/6181)

Informació pública de la unitat d'execució 12 segons l'homologació global de les normes subsidiàries de L'Eliana de gener de 2001.
----------------------------------------------------------------------------------------------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6181


Organisme emissor
:   Bella Eliana, SL

Tipus de document
:   Anunci

Informació pública de la unitat d'execució 12 segons l'homologació global de les normes subsidiàries de L'Eliana de gener de 2001. [2005/S6181]
  
La mercantil Bella Eliana, SL, ha formulat proposta de programa d'actuació integrada, per al desenvolupament dels terrenys compresos en la unitat d'execució 12 segons l'homologació global de les normes subsidiàries de L'Eliana de gener de 2001, i s'acompanyarà a la corresponent alternativa tècnica, la memòria i avantprojecte d'urbanització, a l'empara del que establix la Llei 6/1994 de 15 de novembre, de la Generalitat Valenciana, Reguladora de l'Activitat Urbanística. (LRAU)
  
Com que s'ha optat pel procediment simplificat regulat en l'article 48 de la LRAU, la documentació s'ha depositat a la notaria de Eva Giménez Moreno, situada a Bétera, (València), avinguda Escultor Ramón Inglés número 5, en data 4 de març de 2005, per tant, i d'acord amb el que establix l'article 48.1.C) de la LRAU en relació amb l'article 46.3 de l'esmentada llei, se sotmet la proposta a informació publica pel termini de 20 dies hàbils a partir del dia següent de la publicació d'este anunci en el Diari Oficial de la Generalitat Valenciana.
  
Que s'ha detectat l'omissió d'algun titular cadastral en el certificat de titulars cadastrals remés pel Centre de Gestió Cadastral, i a fi de salvar la notificació a estos i sense perjuí que este anunci s'haja publicat amb anterioritat, es reitera la publicació, als efectes de complir el que establix la LRAU, pel que fa a la notificació amb caràcter previ a tots els titulars, i queda anul·lat l'anterior anunci, per la qual cosa qualsevol interessat podrà, dins del termini de 20 dies comptadors des de la publicació de l'últim anunci, comparéixer en l'esmentada notaria i obtindre, a costa seua, còpia de l'acta de protocol·lització de la documentació que integra la proposta de programa, o bé sol·licitar que se li exhibisca esta. També podrà comparéixer a l'Ajuntament de L'Eliana, Servici d'Urbanisme, per a examinar l'exemplar que ha sigut depositat en este, a través del Registre General d'Entrada de data 4 de març de 2005, i es podran formular, al·legacions, proposicions juridicoeconòmiques i alternatives tècniques que s'hauran de presentar davant l'Ajuntament de L'Eliana (València). I també i dins dels 10 primers dies d'informació pública, i amb presentació de la caució corresponent, podrà qualsevol interessat comprometre's a presentar una alternativa tècnica substancialment distinta a la inicial, conseqüència d'açò es prorrogarà el termini inicial de 20 dies per a presentar al·legacions de conformitat amb allò indicat l'article 46 de la LRAU.